**[TIL GRUPPEN: Denne skabelon til pressemeddelelse er tænkt som udsendelse til jeres lokalavis(er) når der stadig er lidt tid til Nat i Naturen finder sted. Husk at datoen ændrer sig hvert år, så tjek årets dato på natinaturen.dk.**

**Sørg for at gennemgå alt i gult, så I får rettet navne, aktiviteter osv. Husk at medsende fotos (Brug jeres egne eller find nogle her:** [**https://www.skyfish.com/p/friluftsraadet/2295**](https://www.skyfish.com/p/friluftsraadet/2295) **). I skabelonen er der også inspiration til citater. Disse er i lyseblå.**

**Som regel kan I finde kontakt til redaktionen via Google eller ved at kigge i seneste lokalavis. Giv gerne redaktionen et telefonopkald, umiddelbart før/efter I har sendt pressemeddelelsen, så de ved, den er der.**

**Husk også at Oprette jeres arrangement inde på natinaturen.dk. Så kan alle interesseret let finde det, og I kan altid henvise derhen hvis nødvendigt.]**

**Lokale spejdere: Flere bør prøve at sove under stjernerne**

*En ny undersøgelse viser, at kun 1/3 af danske børn og unge har prøvet at sove udenfor i fx telt eller shelter. Derfor inviterer [Bjørnerup Spejderne] alle med udenfor til en nat under stjernerne den 7.-8. september 2024.*

Det er en unik oplevelse at sove ude til lyden af trækronernes susen, og med månen som natlampe. Men undersøgelser viser, at kun hvert tredje barn eller ung har prøvet at sove udenfor i fx telt, shelter eller på terrassen.

Det vil de lokale spejdere fra [Bjørnerup Spejderne] gerne gøre noget ved. Derfor inviterer de børn, unge og voksne fra [Bjørnerup og omegn] med ud i naturen til deres arrangement til Nat i Naturen lørdag den 7. september.

”At sove ude er en fantastisk oplevelse, som vi gerne vil dele med endnu flere. I naturen kan vi stresse af og være aktive sammen på en anden måde, end vi er normalt. Og så er der bare masser af fællesskab, når man spiser omkring bålet, hygger i teltet eller er på tur i skoven”, siger gruppeleder [Birte Bjørn fra Bjørnerup Spejderne].

Nat i Naturen-arrangementet finder sted [på Bjørnerup Spejdernes grund ved Bjørneskoven]. Og man behøver ikke være den store vildmarksekspert for at deltage, fortæller gruppelederen:

”Vi ved, at mange gerne vil mere ud i naturen, men har svært ved at nå det i en travl hverdag. Derfor vil vi med Nat i Naturen gerne gøre det nemt for flere at få en god og hyggelig oplevelse i naturen. Og forhåbentlig kan vi give endnu flere lyst til at komme i gang med frilufts- og spejderlivet”, siger gruppeleder [Birte Bjørn].

Spejdergruppen stiller derfor også forskellige faciliteter til rådighed for gæsterne den 7. september. Man kan bl.a. [låne et telt, sove i bivuakker, som spejderne bygger, eller prøve at nyde natten i hængekøje. Og så bliver der selvfølgelig tændt et hyggeligt bål, så der kan laves lækker mad].

Men alt skal ikke handle om at sove. [Bjørnerup Spejderne] arrangerer også forskellige aktiviteter som bl.a. [træklatring, natløb, stjernekiggeri og meget andet].

”Der er masser af gode oplevelser lige uden for døren her i [Bjørnerup / Bjørneområdet]. Og vi håber at se rigtig mange børn, unge og voksne til et hyggeligt og sjovt arrangement den 7. september”, slutter gruppeleder [Birte Bjørn].

LÆS MERE, TILMELDING M.M.:

* Læs mere om Bjørnerup Spejdernes arrangement på bjørnerupspejderne.dk og facebook.com/bjornerup.
* Vil man sikre sig en plads i et af spejdergruppens telte, kan man tilmelde sig allerede nu på bjørnerupspejderne.dk.
* Bjørnerup Spejderne er en spejdergruppe med 70 medlemmer. Man kan starte som spejder som 3-årig. Læs mere på bjørnerupspejderne.dk.

KONTAKT og FOTO:

* For mere info, kontakt gruppeleder Birte Bjørn på tlf. 12345678 eller mail gruppeleder@bjornerupspejder.dk.
* Hent pressefotos på <https://www.skyfish.com/p/friluftsraadet> (kreditering står i filnavn).

FAKTA:

* 66 % af danske 2-15-årige har aldrig sovet udenfor. Det viser en undersøgelse fra Friluftsrådet.
* Forskning viser, at aktiviteter i naturen har en positiv betydning for børns fysiske og mentale sundhed, for deres læringsparathed og for deres motorik. (Kilde: Center for Børn og Natur).

Nat I naturen:

* Nat i Naturen er et landsdækkende arrangement hvor grupper landet over inviterer til en nat under åben himmel. Det er et partnerskab mellem Det Danske Spejderkorps, Friluftsrådet, Naturstyrelsen og Ungdomsringen.